Document ID: /roh_data/filtered/fineweb-2-filterrobots_roh.jsonl.gz/18580

Nadine Fähndrich è vegnida en la cuppa mundiala a Trondheim per la segunda giada en sia carriera sin il podest. Tar il sprint classic ha la Lucernaisa fatg il terz plaz davos la Norvegiaisa Maiken Caspersen Falla e la Svedaisa Jonna Sundling.
Pir ina giada, avant radund in onn è Fähndrich er stada sin il podest, lezza giada en la Val d'Aosta e sur 20 kilometers. Vitiers aveva ella fatg segunda en il sprint da team a Dresten e terza a Planica, quai dentant ensemen cun Laurien van der Graaff. En il sprint singul èsi dentant l'emprim podest per Fähndrich.
RTR novitads 15:00